Aglaspidida
Store norske leksikon,Realfag,Paleontologi,Virvelløse dyr
Aglaspidida er en utdødd, basal leddyrgruppe (stem group) fra undre kambrium til slutten av ordovicium. Den regnes som en subklasse under klassen Artiopoda. Utseendet ligner en del på moderne dolkhaler, og aglaspidida var derfor tidligere ansett som forfedre til sjøskorpioner og dolkhaler, men de er i dag ansett å være nærmere i slekt med trilobittene.
Beskrivelse Lengden var 5–15 cm. Kroppen var delt i hode-bryst og bakkropp. Bakerst på bakkroppen var det en lang brodd. Hode-bryststykket hadde et par fasettøyne og seks par leddete vedheng (1 par chelicerer, 5 par gangben). Funn Aglaspidida er ikke funnet i Norge, men eksemplarer av arten Paleomerus hamiltoni har blitt funnet i underkambriske lag på Kinnekulle i Sverige. Les mer i Store norske leksikon trilobitter fossiler geologisk tidsregning